ราชทัณฑ์แถลงพบผู้ต้องขังในเรือนจำกลางราชบุรีติดเชื้อโควิด-19 รายที่ 2 กำลังสอบสาเหตุที่ติดเชื้อ
ราชทัณฑ์แถลงพบผู้ต้องขังในเรือนจำกลางราชบุรีติดเชื้อโควิด-19 เพิ่ม1 ราย กำลังสอบสาเหตุที่ติดเชื้อ เผยผู้ต้องขังถูกควบคุมตัวมาตั้งแต่ปี 2559 อายุ 60 ปี และเป็นโรคมะเร็งที่ช่องปากอยู่แต่เดิม26 มี.ค. 2563 กรมราชทัณฑ์ รายงานสถานการณ์การติดเชื้อไวรัสโควิด-19 ในเรือนจำว่า พบผู้ต้องขังชายติดเชื้อ 1 ราย โดยเป็นผู้ต้องขังคดียาเสพติด อายุ 60 ปี ซึ่งรับโทษมาตั้งแต่ปี 2559 เดิมมีโรคมะเร็งที่ช่องปาก ซึ่งขณะนี้กรมควบคุมโรค กระทรวงสาธารณสุข ได้สอบสวนหาสาเหตุของการติดเชื้ออยู่ โดยกรณีนี้นับเป็นผู้ขังรายที่ 2 ที่ติดเชื้อ ส่วนเรือนจำสระบุรี และเรือนจำกลางฉะเชิงเทรา มีผู้ต้องขังแห่งละ 1 ราย ต้องสงสัยว่าจะติดเชื้อ เนื่องจากสัมผัสใกล้ชิดผู้ติดเชื้อ แต่ผลตรวจออกมาเป็นลบ คือไม่พบเชื้อทั้ง 2 รายสรุปสถานการณ์วันนี้มีผู้ต้องขังติดเชื้อโควิด-19 เพิ่ม 1 ราย ซึ่งเป็นรายที่ 2 กรมราชทัณฑ์จะได้ติดตามสถานการณ์การเจ็บป่วยของผู้ต้องขังในเรือนจำอย่างใกล้ชิดสำหรับผู้ติดเชื้อรายแรก เกิดขึ้นเมื่อวันที่ 13 มี.ค. 2563ซึ่งกรมราชทัณฑ์ได้รับฝากผู้เข้ารับการตรวจพิสูจน์รายหนึ่งจากกรมคุมประพฤติ ซึ่งถูกจับกุมโดยเจ้าหน้าที่ตำรวจสถานีตำรวจแห่งหนึ่งในข้อหาเสพยาเสพติดให้โทษ จึงได้ควบคุมตัวไว้ ณ สถานที่เพื่อรอการตรวจพิสูจน์(บริเวณข้างเรือนจำกลางคลองเปรม) ต่อมาวันที่ 20 มีนาคม 2563 เจ้าหน้าที่จากกรมควบคุมโรคกระทรวงสาธาณสุขได้เข้ามาตรวจหาเชื้อไวรัสโควิด-19จากผู้เข้ารับการตรวจพิสูจน์รายดังกล่าว เนื่องจากการสอบสวนโรคพบว่าเจ้าหน้าที่ตำรวจผู้จับกุมติดเชื้อโควิด-19ต่อมากรมควบคุมโรคได้ยืนยันว่า ผู้เข้ารับการตรวจพิสูจน์รายดังกล่าวติดเชื้อโควิด-19 จึงได้ประสานงานกับกรมคุมประพฤติขอให้ปล่อยตัวชั่วคราว และได้นำส่งโรงพยาบาลมหาวชิราลงกรณธัญบุรีเพื่อทำการบำบัดรักษาตั้งแต่วันที่ 23 มี.ค. 2563
ราชทัณฑ์แถลงพบผู้ต้องขังในเรือนจำกลางราชบุรีติดเชื้อโควิด-19 เพิ่ม 1 ราย กำลังสอบสาเหตุที่ติดเชื้อ เผยผู้ต้องขังถูกควบคุมตัวมาตั้งแต่ปี 2559 อายุ 60 ปี และเป็นโรคมะเร็งที่ช่องปากอยู่แต่เดิม26 มี.ค.
เรือนจำ,กรมราชทัณฑ์,ไวรัสโควิด-19